Acidimetria

Acidimetria je súbor titračných metód na stanovenie obsahu zásaditých látok neutralizáciou. Je založená na protolytickej reakcii medzi základnou látkou (tzv. titrant), ktorú tvorí vodný roztok silnej anorganickej kyseliny so známou koncentráciou, a stanovovanou látkou (tzv. titrand). K tomu sa pridáva acidobázický indikátor, ktorý v bode ekvivalencie farebne indikuje zmenu pH. Koncový bod titrácie je možné stanoviť rôznym spôsobom - napríklad vizuálne, zmenou absorbancie, vodivosti a podobne.

Táto metóda umožňuje stanovenie zásad (organických i anorganických), solí silných zásad, solí slabých kyselín, ale i napr. dusík v organických látkach. Na slabé zásady je možné využiť titráciu v nevodnom prostredí.

Pozri aj 

 Titrácia
 pH
 analytická chémia

Zdroj 
 

Analytická chémia